TWPC มั่นใจปี 64 สดใส รับออเดอร์ฟื้น มุ่งพัฒนา-เพิ่มมูลค่าผลผลิต
TWPC โชว์ผลงานปี 63 กลุ่มผลิตภัณฑ์อาหารเติบโตต่อเนื่อง มั่นใจปี 64 สดใส รับออเดอร์ฟื้น มุ่งพัฒนาเพิ่มมูลค่าผลผลิต
TWPC โชว์ผลงานปี 63 กลุ่มผลิตภัณฑ์อาหารเติบโตต่อเนื่อง มั่นใจปี 64 สดใส รับออเดอร์ฟื้น มุ่งพัฒนาเพิ่มมูลค่าผลผลิต
3 มี.ค. 2564

นายโฮ เรน ฮวา ประธานเจ้าหน้าที่บริหารและกรรมการ, นายอำนาจ สุขประสงค์ ที่ปรึกษาประธานเจ้าหน้าที่บริหารอาวุโส,  นายประทีป เลิศวัฒนากิจกุล ประธานเจ้าหน้าที่ปฏิบัติการ, นางอรอนงค์ วิชชุชาญ ประธานเจ้าหน้าที่บริหารด้านการเงิน และนางสาวรตินันทน์ วงศ์วัชรานนท์ ผู้จัดการฝ่ายสื่อสารองค์กรและพัฒนาความยั่งยืน บริษัท ไทยวา จำกัด (มหาชน) หรือ TWPC ร่วมให้ข้อมูลในงาน Analyst Meeting เผยภาพรวมผลการดำเนินงานงวดปี 2563 รายได้จากกลุ่มผลิตภัณฑ์อาหารเติบโต 8% สวนทางกับเศรษฐกิจ เนื่องจากเป็นสินค้าจำเป็นต่อการดำรงชีวิตในช่วงสถานการณ์โควิด-19 รวมถึงมีการออกผลิตภัณฑ์ใหม่ๆ ที่ช่วยให้คนมีสุขภาพที่ดีขึ้น ตอบรับความต้องการของผู้บริโภค เช่นวุ้นเส้นกึ่งสำเร็จรูป ตรามังกรคู่ เรดดี้ ที่ได้รับกระแสที่ดีมากจากลูกค้า
นอกจากนี้ปริมาณการส่งออกแป้งมันสำปะหลังของประเทศไทยโชว์ตัวเลขฟื้นตัวอย่างชัดเจน โดยเฉพาะในประเทศจีน ราคาปรับตัวอยู่ในทิศทางขาขึ้น พร้อมออเดอร์กลับมาหนาแน่น ทำให้เชื่อมั่นว่าในปี 2564 กลับมาสดใส พร้อมมุ่งพัฒนาผลิตภัณฑ์ใหม่ และเพิ่มมูลค่าให้กับผลผลิตทางการเกษตร เช่น ผลิตภัณฑ์ไบโอพลาสติก และผลิตภัณฑ์มูลค่าเพิ่ม ตอกย้ำความเป็นผู้นำด้านความยั่งยืน อีกทั้งยังเป็นส่วนหนึ่งของดัชนีความยั่งยืนของ SET เป็นปีที่ 2